.
(FR) På dagsordenen for Det Europæiske Råds møde i Biarritz stod ganske vist et charter om grundlæggende rettigheder. Dette indeholder imidlertid ikke en eneste bestemmelse om retten til styrket økonomisk, social og menneskelig beskyttelse til trods for befolkningens stigende gennemsnitsalder i Europa, hvor der om to årtier vil være over 50 millioner personer i den fjerde alder.